**Noorsootöötajate kutsestandardite muudatuste kirjeldus**

1. Kutsestandardid tõsteti uuele vormile ja tehti seonduvad tehnilist laadi muudatused. Sisulise erinevusena nimetatakse uuel vormil varasemaid „Kutset läbivaid kompetentse“ „Üldoskusteks“ (B.2).
2. Kompetentside ja tegevusnäitajate sõnastust muudeti täpsemaks, lühemaks, võeti välja kordused ning toodi paremini esile kutsetasemete vahelised erinevused. Suuremad muudatused seejuures:
	1. 6. ja 7. taseme kompetentsi „Juhtimine ja juhendamine“ muudeti oluliselt;
	2. kompetentsi „Professionaalne eneseareng“ kirjutati juurde tegevusnäitaja kolleegi märkamisest;
	3. 6. ja 7. tasemel täpsustati noortevaldkonna arendamise kompetentsi, jättes välja piirkondliku määratluse;
	4. 4. taseme kompetentsi „Noorsootöö korraldamine“ lisati tegevusnäitaja vestluste pidamise oskusest noortega.
3. 7. tasemele lisati osakutse laagrikasvataja-juhataja. See annab 7. taseme noorsootöötajale tulevikus (pärast haridusministri vastava määruse jõustumist) õiguse töötada noortega laagrites ja malevates.

Kui on soov tutvuda tehtud muudatustega sõna-sõnaliselt, on võimalik saada töötabel. Andke märku aadressile reet.suviste@kutsekoda.ee !